KOMISIJAS LĒMUMS

(2005. gada 23. marts),

ar ko nosaka ekoloģiskos kritērijus Kopienas ekomarķējuma piešķiršanai universālajiem tīrīšanas līdzekļiem un sanitāro labierīcību tīrīšanas līdzekļiem

(izziņots ar dokumenta numuru K(2005) 1028)

(Dokuments attiecas uz EEZ)

(2005/344/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā 2000. gada 17. jūlija Eiropas Parlamenta un Padomes Regulu (EK) Nr. 1980/2000 par pārskatīto ekoetiķetes (ekomarķējuma) piešķiršanas programmu (1), un jo īpaši tās 6. panta 1. punkta otro apakšpunktu,

pēc apspriešanās ar Eiropas Savienības Ekomarķējuma komiteju,

tā kā:

IR PIEŅĒMUSI ŠO LĒMUMU.

1. pants

Ražojumu grupu “universālie tīrīšanas līdzekļi un sanitāro labierīcību tīrīšanas līdzekļi” iedala šādās divās apakšgrupās:

Pirmā punkta c) punktā minētajā apakšgrupā neiekļauj šādus ražojumus:

Īpašiem tīrīšanas mērķiem paredzēti ražojumi, piemēram, plīts tīrīšanas līdzekļi, grīdu kodināšanas līdzekļi, grīdu vaski, kanalizācijas cauruļu tīrīšanas līdzekļi utt. šajā ražojumu grupā nav iekļauti.

Ražojumu grupa attiecas uz ražojumiem, kas ir paredzēti gan lietošanai mājas apstākļos, gan arī profesionālai izmantošanai.

2. pants

Lai universālajiem tīrīšanas līdzekļiem un sanitāro labierīcību tīrīšanas līdzekļiem saskaņā ar Regulu (EK) Nr. 1980/2000 piešķirtu Kopienas ekomarķējumu, tiem jāietilpst ražojumu grupā “universālie tīrīšanas līdzekļi un sanitāro labierīcību tīrīšanas līdzekļi” un jāatbilst šā lēmuma pielikumā izklāstītajiem ekoloģiskajiem kritērijiem.

3. pants

Ražojumu grupas “universālie tīrīšanas līdzekļi un sanitāro labierīcību tīrīšanas līdzekļi” ekoloģiskie kritēriji, kā arī saistītās novērtēšanas un pārbaudes prasības ir spēkā līdz 2008. gada 31. decembrim.

4. pants

Administratīviem mērķiem ražojumu grupai “universālie tīrīšanas līdzekļi un sanitāro labierīcību tīrīšanas līdzekļi” piešķir kodu 020.

5. pants

Lēmumu 2001/523/EK atceļ.

6. pants

Ekomarķējumus, kas ir piešķirti pirms šā lēmuma paziņošanas datuma, saistībā ražojumiem, kas ietilpst ražojumu grupā “universālie tīrīšanas līdzekļi un sanitāro labierīcību tīrīšanas līdzekļi”, drīkst izmantot līdz 2006. gada 31. martam.

Ražojumu grupai “universālie tīrīšanas līdzekļi un sanitāro labierīcību tīrīšanas līdzekļi” piederīgajiem izstrādājumiem, par kuriem pirms šā lēmuma paziņošanas datuma iesniegti pieteikumi ekomarķējuma saņemšanai, ekomarķējumu var piešķirt saskaņā ar Lēmumu 2001/523/EK. Šādos gadījumos marķējumu drīkst izmantot līdz 2006. gada 31. martam.

7. pants

Šis lēmums ir adresēts dalībvalstīm.

(1) OV L 237, 21.9.2000., 1. lpp.

(2) OV L 189, 11.7.2001., 25. lpp.

PIELIKUMS

SISTĒMA

Lai universālajiem tīrīšanas līdzekļiem un sanitāro labierīcību tīrīšanas līdzekļiem (turpmāk tekstā “ražojums”) piešķirtu ekomarķējumu, tiem jāietilpst ražojumu grupā, kas definēta 1. pantā, un jāatbilst šā pielikuma kritērijiem.

Kritēriju mērķi

Šo kritēriju mērķis ir veicināt:

— ietekmes uz vidi samazināšanu, ierobežojot kaitīgo sastāvdaļu daudzumu, samazinot lietoto mazgāšanas līdzekļu daudzumu un samazinot iepakojuma atkritumus,

— ar bīstamu vielu izmantošanu saistīto risku videi un cilvēka veselībai samazināšanu vai izvairīšanos no tiem,

— informāciju, kas dod patērētājam iespēju lietot ražojumu efektīvi, līdz minimumam samazinot ietekmi uz vidi.

Kritēriji ir noteikti līmeņos, kas veicina to, ka tiek marķēti universālie tīrīšanas līdzekļi un sanitāro labierīcību tīrīšanas līdzekļi, kam ir maza ietekme uz vidi.

Novērtēšanas un pārbaudes prasības

Konkrētas novērtēšanas un pārbaudes prasības norādītas katram kritērijam atsevišķi.

Piemērotos gadījumos var izmantot citas testēšanas metodes, ja tās par līdzvērtīgām katram kritērijam norādītajām atzīst kompetentā iestāde, kura izvērtē pieteikumu.

Ja ir iespējams, testēšanu veic laboratorijas, kas atbilst vispārējām EN ISO 17025 vai līdzvērtīgām prasībām.

Ja testēšana nav minēta vai ir minēta, ka tā tiek izmantota pārbaudē vai novērošanā, kompetentās iestādes atbilstoši paļaujas uz pieteikuma iesniedzēja un/vai neatkarīgu pārbaužu dokumentāciju un deklarācijām.

Attiecīgā gadījumā kompetentās iestādes var pieprasīt apliecinošu dokumentāciju un veikt neatkarīgas pārbaudes.

Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti vai citas liecības par kritēriju ievērošanu, pieņem, ka to izcelsme var būt attiecīgi no paša pieteikuma iesniedzēja un/vai tā piegādātāja(—iem) un/vai to piegādātāja(—iem) u.c.

Ja ir minētas sastāvdaļas, ar tām saprot arī vielas un preparātus.

Pielikuma I papildinājumā ir iekļauta jaunā pārskatītā mazgāšanas līdzekļu sastāvdaļu datubāze (MLSD saraksts), 2004. gada 30. jūnija versija, kurā ir dati par visplašāk lietotajām mazgāšanas līdzekļu sastāvdaļām. Pēc MLSD saraksta A daļas datiem aprēķina kritisko atšķaidīšanas tilpumu attiecībā uz toksiskumu (KATtoks) un novērtē virsmas aktīvo vielu bioloģiskās noārdīšanās spēju.

Attiecīgos gadījumos pieteikuma iesniedzējs var izmantot mazgāšanas līdzekļu sastāvdaļu datubāzes vēlākās versijas, tiklīdz tās kļūst pieejamas.

Attiecībā uz sastāvdaļām, kas nav iekļautas MLSD saraksta A daļā, pieteikuma iesniedzējs uz savu atbildību piemēro procedūras, kuras ir aprakstītas I papildinājuma B daļā.

Attiecībā uz sastāvdaļām, kas nav minētas MLSD sarakstā, pieteikuma iesniedzējs, lai nodrošinātu nepieciešamo dokumentāciju par anaerobās noārdīšanās spēju, var izmantot II papildinājumā aprakstīto pieeju.

Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides vadības sistēmu īstenošanu, piemēram, EMAS vai ISO 14001. (Piezīme: šādas vadības sistēmas īstenošana nav obligāta.)

FUNKCIONĀLĀ VIENĪBA

Universālajiem tīrīšanas līdzekļiem funkcionālā vienība (ko izmanto turpmāk noteiktajos kritērijos) ir ražotāja ieteiktā deva gramos uz 1 litru putu šķīduma (mazgāšanas ūdens).

Logu un sanitāro labierīcību tīrīšanas līdzekļiem funkcionālā vienība nav definēta (turpmāk noteiktos attiecīgos kritērijus aprēķina uz 100 gramiem ražojuma).

EKOLOĢISKIE KRITĒRIJI

1. Toksiskums attiecībā uz ūdens organismiem

Katras sastāvdaļas i kritisko atšķaidīšanas tilpumu attiecībā uz toksiskumu (KATtoks) aprēķina, izmantojot šādu vienādību:

kur svars (i) ir sastāvdaļas svars uz funkcionālo vienību (universālajiem tīrīšanas līdzekļiem) vai uz 100 g ražojuma (sanitāro labierīcību tīrīšanas līdzekļiem). NK (i) ir noārdīšanās koeficients un TK hroniskais (i) ir sastāvdaļas toksiskuma koeficients (miligrami/litrā).

NK un TK hroniskā vērtības ir norādītas mazgāšanas līdzekļu sastāvdaļu datubāzes A daļā (MLSD saraksta A daļā). Ja attiecīgā sastāvdaļa nav iekļauta MLSD saraksta A daļā, pieteikuma iesniedzējs nosaka attiecīgās vērtības pēc MSDL saraksta B daļā (I papildinājums) aprakstītās metodes. KATtoks aprēķina, summējot visu tā sastāvdaļu KATtoks.

Universālajiem tīrīšanas līdzekļiem ražojuma KATtoks nav lielāks par 20 000 l uz funkcionālo vienību.

Sanitāro labierīcību tīrīšanas līdzekļiem ražojuma KATtoks nav lielāks par 100 000 l uz 100 g ražojuma.

Logu tīrīšanas līdzekļiem ražojuma KATtoks nav lielāks par 5 000 l uz 100 g ražojuma.

Novērtēšana un pārbaude: informāciju, kurā precīzi norādīts ražojuma sastāvs, iesniedz kompetentajai iestādei kopā ar KATtoks aprēķinu datiem, kura norādīta atbilstība minētajam kritērijam.

2. Virsmas aktīvo vielu bionoārdīšanās spēja

a) Vieglas bionoārdīšanās spēja (aerobos apstākļos)

Visas mazgāšanas līdzekļa sastāvā esošās virsmas aktīvās vielas ir bioloģiski viegli noārdāmas.

Novērtēšana un pārbaude: kompetentajai iestādei iesniedz informāciju, kurā precīzi norādīts mazgāšanas līdzekļa sastāvs, kā arī visu sastāvdaļu funkciju apraksts. MLSD saraksta A daļā (I papildinājums) norādīts, vai konkrētā virsmas aktīvā viela aerobos apstākļos bioloģiski noārdās vai ne (virsmas aktīvās vielas, pie kurām attiecīgajā ailē ir ieraksts “R”, viegli bioloģiski noārdās). Par virsmas aktīvām vielām, kas nav iekļautas MLSD saraksta A daļā, iesniedz attiecīgo informāciju no literatūras vai citiem avotiem vai atbilstīgus testu rezultātus, kas apliecina, ka attiecīgajām vielām piemīt bioloģiskās noārdīšanās spēja aerobos apstākļos. Vieglas bionoārdīšanās spējas testi ir norādīti Eiropas Parlamenta un Padomes 2004. gada 31. marta Regulā Nr. 648/2004 par mazgāšanas līdzekļiem (1). Virsmas aktīvās vielas ir uzskatāmas par tādām, kas viegli bioloģiski noārdās, ja bionoārdīšanās spēja (mineralizācija), kas ir noteikta pēc viena no pieciem dotajiem testiem, ir vismaz 60 % 28 dienās. CO2 augšdaļas tests (OECD 310), oglekļa dioksīda (CO2) modificētais Sturm tests (OECD 301B; Direktīvas 67/548/EEK V pielikuma C.4-C daļa), noslēgtas pudeles tests (OECD 301D; Padomes Direktīvas 67/548/EEK (2) V pielikuma C.4-E daļa), manometriska respirometrija (OECD 301F; Direktīvas 67/548/EEK V pielikuma C.4-D daļa), vai MITI (I) tests (OECD 301C; Direktīvas 67/548/EEK V pielikuma C.4-F daļa) vai citi līdzvērtīgi ISO testi. Atkarībā no virsmas aktīvās vielas fiziskajiem raksturlielumiem, var izmantot vienu no dotajiem testiem, lai apstiprinātu vieglas bionoārdīšanās spēju, ja tā 28 dienās ir vismaz 70 %: izšķīdināta organiska oglekļa DOC izgaišanas tests (OECD 301A; Direktīvas 67/548/EEK V pielikuma C.4-A daļa) vai modificēta OECD skrīninga DOC izgaišanas tests (OECD 301E; Direktīvas 67/548/EEK V pielikuma C.4-B daļa), vai līdzvērtīgi ISO testi. Uz izšķīdināta organiskā oglekļa balstītu testu metožu piemērojamība ir pienācīgi jāpamato, jo šīs metodes var dot rezultātus saistībā ar izdalīšanos, bet ne bionoārdīšanās spēju. Bioloģiski viegli noārdāmos testos nevar izmantot sākotnēju piemērošanu. “Desmit dienu loga” principu nepiemēro.

b) Anaerobā bionoārdīšanās spēja

Katrai ražojumā izmantotai virsmas aktīvai vielai ir bioloģiskās noārdīšanās spēja anaerobos apstākļos.

Novērtēšana un pārbaude: kompetentajai iestādei iesniedz informāciju, kurā precīzi norādīts mazgāšanas līdzekļa sastāvs, kā arī visu sastāvdaļu funkciju apraksts. MLSD saraksta A daļā (I papildinājums) norādīts, vai konkrētā virsmas aktīvā viela bioloģiski noārdās anaerobos apstākļos vai ne (virsmas aktīvām vielām, par kurām attiecīgajā ailē ir ieraksts “Y”, ir bioloģiskās noārdīšanās spēja anaerobos apstākļos). Par virsmas aktīvām vielām, kas nav iekļautas MLSD saraksta A daļā, iesniedz attiecīgo informāciju no literatūras vai citiem avotiem vai atbilstošo testu rezultātus, kas apliecina, ka attiecīgajām vielām piemīt bioloģiskās noārdīšanās spēja anaerobos apstākļos. Standartmetode bioloģiskās noārdīšanās spējas anaerobos apstākļos noteikšanai ir OECD 311, ISO 11734, ECETOC Nr. 28 (1988. gada jūnijs) vai līdzvērtīga testa metode, un prasība attiecībā uz noārdīšanās spēju anaerobos apstākļos ir vismaz 60 %. Lai dokumentētu, ka anaerobos apstākļos bioloģiski noārdās vismaz 60 %, var izmantot arī citas testa metodes, kurās imitē attiecīgos anaerobos apstākļus (II papildinājums).

3. Bīstamas vai toksiskas vielas vai preparāti

a) Ražojumā kā sastāva daļu vai kā sastāvā iekļauta preparāta daļu neiekļauj šādas sastāvdaļas:

— alkilfeniletoksilāti (AFEO) un to atvasinājumi,

— EDTA (etilēndiamīntetraacetātskābe) un tās sāļi,

— NTA (nitriltriacetāts),

— muskusa nitrosavienojumi un policikliskie muskusa savienojumi, piemēram: — muskusksilols: 5 — terc — butil — 2,4,6 — trinitro — m—ksilols, — muskusambreta: 4 — terc — butil — 3—metoksi — 2,6 — dinitrotoluols, — muskusmoskēns: 1,1,3,3,5 — pentametil — 4,6 — dinitroindāns, — tibetīnmuskuss: 1 — terc — butil — 3,4,5 — trimetil — 2,6 — dinitrobenzols, — muskusketons: 4'—terc — butil — 2',6'—dimetil — 3',5'—dinitroacetafenons, — HHCB — (1,3,4,6,7,8 — heksahidro — 4,6,6,7,80,8 — heksametilciklopenta(g)—2 — benzopirāns), — AHTN — 6—acetil — 1,1,2,4,4,7 — heksametiltetralīns.

Novērtēšana un pārbaude: pieteikuma iesniedzējs iesniedz deklarāciju kopā ar sastāvdaļu ražotāju deklarācijām, kurās atbilstoši apstiprināts, ka uzskaitītās vielas mazgāšanas līdzekļa sastāvā nav iekļautas.

b) Nedrīkst izmantot četraizvietotos amonija sāļus, kas viegli bioloģiski nenoārdās, vai nu kā sastāva daļu, vai kā sastāvā iekļauta preparāta daļu.

Novērtēšana un pārbaude: pieteikuma iesniedzējs iesniedz dokumentus, ar kuriem apliecināta izmantoto četraizvietoto amonija sāļu bioloģiskās noārdīšanās spēja.

c) Ražojumā, kas ir klasificēts kādā no uzskaitītajiem riska apzīmējumiem vai jebkādā saistītā kombinācijā saskaņā ar Direktīvu 67/548/EEK un tās grozījumiem vai Eiropas Parlamenta un Padomes Direktīvu 1999/45/EK (3) un tās grozījumiem, neiekļauj šādas sastāvdaļas (vielas vai preparātus):

R31 (saskarē ar skābi izdala toksisku gāzi),

R40 (ierobežoti pierādījumi par kancerogēnu ietekmi),

R45 (var izraisīt vēzi),

R46 (var radīt pārmantojamu ģenētisku bojājumu),

R49 (ieelpotas var izraisīt vēzi),

R68 (iespējams neatgriezenisku seku risks),

R50-53 (ļoti toksiska ūdens organismiem un var izraisīt ilgstošu negatīvu iedarbību uz ūdens vidi),

R51-53 (toksiska ūdens organismiem un var izraisīt ilgstošu negatīvu iedarbību uz ūdens vidi),

R59 (bīstama ozona slānim),

R60 (var negatīvi ietekmēt auglību),

R61 (var kaitēt nedzimušam bērnam),

R62 (iespējams risks negatīvai ietekmei uz auglību),

R63 (iespējams kaitējuma risks augļa attīstībai),

R64 (var kaitēt zīdaiņiem, ko baro ar krūti).

Biocīdiem vai nu kā sastāva sastāvdaļai, vai kā jebkāda preparāta sastāvā iekļautajai daļai ir īpašas prasības (sk. turpmāk kritērijus par biocīdiem).

Iepriekšminētās prasības piemēro ikvienai sastāvdaļai (vielai vai preparātam), kas pārsniedz 0,01 % no gala ražojuma svara. Tas arī iekļauj ikviena preparāta, kas ir izmantots sastāvā, kurš pārsniedz 0,01 % no gala ražojuma svara, ikvienu sastāvdaļu.

Novērtēšana un pārbaude: par visām sastāvdaļām (gan vielām, gan preparātiem) jāiesniedz materiālu drošības datu eksemplāri. Pieteikuma iesniedzējs iesniedz ražotāja sagatavotu sastāvdaļu deklarāciju, kurā uzrādīta atbilstība minētajam kritērijam.

4. Biocīdi

a) Ražojumā var iekļaut biocīdus tikai, lai ražojumu iekonservētu un tikai šim nolūkam piemērotās devās. Tas neattiecas uz virsmas aktīvām vielām, kurām var būt arī biocīdu īpašības. Novērtēšana un pārbaude: iesniedz kopā ar materiālu drošības datu eksemplāriem par visiem pievienotajiem konservantiem, kā arī ar informāciju par to patieso koncentrāciju ražojumā. Konservantu ražotājs vai piegādātājs iesniedz informāciju par devu, kas ir nepieciešama ražojuma iekonservēšanai.

b) Aizliegts uz iepakojuma vai kā citādi apgalvot vai ļaut domāt, ka līdzeklim ir antibakteriāla iedarbība. Novērtēšana un pārbaude: teksta un formas, ko izmanto katra veida iepakojumam, un/vai katra atšķirīgā veida iepakojuma paraugu iesniedz kompetentajai iestādei. Biocīdi, vai nu kā sastāva daļa, vai ikviena sastāvā iekļautā preparāta daļa, ko izmanto, lai ražojumu iekonservētu, un kas klasificēti ar R50-53 vai R51-53 riska apzīmējumiem saskaņā ar Direktīvu 67/548/EEK un tās grozījumiem vai Direktīvu 1999/45/EK, ir atļauti tomēr tikai tad, ja tie nav potenciāli bioakumulatīvi. Šajā sakarā biocīdu uzskata par potenciāli bioakumulatīvu, ja log Pow (logaritms no sadalījuma koeficienta sistēmā oktanols/ūdens) ≥3,0 (ja vien eksperimentāli noteiktais biokoncentrācijas koeficients nav BKK ≤100). Biocīdu koncentrācija gala ražojumā nepārsniedz 1976. gada 27. jūlija Padomes Direktīvā 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (4), un tās turpmākajos grozījumos noteikto maksimālo atļauto koncentrāciju. Novērtēšana un pārbaude: visiem biocīdiem jāiesniedz materiālu drošības datu eksemplāri kopā ar dokumentiem par biocīdu koncentrāciju gala ražojumā.

5. Krāsvielas

Visām ražojumā izmantotajām krāsvielām jābūt atļautām ar Direktīvu 76/768/EEK un tās turpmākiem grozījumiem un jābūt atļautām ar Eiropas Parlamenta un Padomes 1994. gada 30. jūnija Direktīvu 94/36/EEK par krāsvielām, kuras lieto pārtikas produktos (5) un tās turpmākiem grozījumiem, vai jāraksturo ar apkārtējās vides īpašībām, kas nesatur klasifikācijas R50-53 vai R51-53 riska apzīmējumus saskaņā ar Direktīvu 67/548/EEK un tās grozījumiem.

Novērtēšana un pārbaude: deklarāciju par atbilstību katram šim kritērijam kopā ar visu izmantoto krāsvielu pilnu sarakstu iesniedz kompetentajai iestādei.

6. Smaržvielas

a) Ražojums nesatur smaržvielas, kuru sastāvā ir muskusa nitrosavienojumi vai policikliskie muskusa savienojumi (kā norādīts 3a. kritērijā).

b) Visām sastāvdaļām, kas pievienotas ražojumam kā smaržvielas, jābūt ražotām atbilstīgi Starptautiskās Smaržvielu asociācijas prakses noteikumiem un/vai ar tām jārīkojas atbilstīgi minētajiem noteikumiem. Novērtēšana un pārbaude: deklarāciju par atbilstību minētā kritērija ikvienai daļai iesniedz kompetentajai iestādei.

7. Sensibilizējošas vielas

Ražojums neatbilst klasifikācijai pēc R42 (ieelpots var izraisīt sensibilizāciju) un/vai R43 (var izraisīt sensibilizāciju saskarē ar ādu) riska apzīmējuma saskaņā ar Direktīvu 1999/45/EK un tās grozījumiem.

Ikvienas vielas vai sastāvdaļa koncentrācija, kas atbilst klasifikācijai pēc R42 (ieelpots var izraisīt sensibilizāciju) un/vai R43 (var izraisīt sensibilizāciju saskarē ar ādu) riska apzīmējuma saskaņā ar Direktīvu 67/548/EEK un tās grozījumiem vai Direktīvu 1999/45/EK un tās grozījumiem, nepārsniedz 0,1 % no gala ražojuma svara.

Novērtēšana un pārbaude: visu sastāvdaļu patieso koncentrāciju, kas atbilst klasifikācijai pēc R42 un/vai R43, iesniedz kompetentai iestādei kopā ar materiālu drošības datu eksemplāriem.

8. Gaistošie organiskie šķīdinātāji

Ražojums nesatur vairāk kā 10 svara % gaistošo organisko savienojumu, kam vārīšanās temperatūra ir mazāka par 150 oC.

Novērtēšana un pārbaude: pieteikuma iesniedzējs iesniedz katras organiskās sastāvdaļas materiālu drošības datu eksemplāru kopā ar kopējo gaistošo organisko šķīdinātāju, kuru vārīšanās punkts ir zemāks nekā 150 oC, aprēķinu sīku informāciju.

9. Fosfors

Elementāra fosfora kopējo daudzumu ražojumā aprēķina uz funkcionālo vienību (universālajiem tīrīšanas līdzekļiem) vai uz 100 g ražojuma (sanitāro labierīcību tīrīšanas līdzekļiem), ņemot vērā visas fosforu saturošās sastāvdaļas.

Universālajiem tīrīšanas līdzekļiem kopējais fosfora (P) saturs nav lielāks par 0,02 g uz funkcionālo vienību.

Sanitāro labierīcību tīrīšanas līdzekļiem ražojuma kopējais fosfora (P) saturs nav lielāks par 1,0 g uz 100 g ražojuma.

Sastāvdaļās, kas ietilpst logu tīrīšanas līdzekļos, nevar ietilpt fosfors.

Novērtēšana un pārbaude: informāciju, kurā precīzi norādīts ražojuma sastāvs, iesniedz kompetentajai iestādei kopā ar aprēķinu datiem, kuros norādīta atbilstība minētajam kritērijam.

10. Prasības attiecībā uz iepakojumu

a) Izsmidzinātājus, kas satur propelentus, nedrīkst izmantot.

b) Plastmasas, kas ir izmantotas galvenajam konteinerim, marķē saskaņā ar Eiropas Parlamenta un Padomes 1994. gada 20. decembra Direktīvu 94/62/EK par iepakojumu un izlietoto iepakojumu (6) vai saskaņā ar DIN 6120 1. un 2. daļu, ņemot vērā DIN 7728 1. daļu.

c) Ja tiešais iepakojums ir izgatavots no otrreizējām izejvielām, tas atbilst ISO 14021 standartam “Vides marķējums un deklarācijas — Pašu deklarēti apgalvojumi (II veida vides marķējums)”.

d) Tiešā iepakojuma daļas ir viegli sadalāmas viena materiāla daļās. Novērtēšana un pārbaude: datus par iepakojumu un/vai attiecīgā gadījumā tā paraugu iesniedz kompetentajai iestādei kopā ar deklarāciju par atbilstību minētā kritērija ikvienai daļai.

LIETOJAMĪBA

11. Lietojamība

Ražojums ir piemērots lietošanai, tas atbilst patērētāja vajadzībām.

Tīrīšanas spējai ir jābūt līdzvērtīgai vai labākai par tirgus vadošiem vai vispārējiem standarta ražojumiem (sk. III papildinājumu), kurus ir apstiprinājusi kompetentā iestāde, kā arī labākai par tīru ūdeni.

Universālajiem tīrīšanas līdzekļiem un virtuves tīrīšanas līdzekļiem ir jāfiksē tikai tauku noņemšanas spēja. Sanitāro labierīcību tīrīšanas līdzekļiem un logu tīrīšanas līdzekļiem ir jāfiksē gan kalcija, gan arī tauku noņemšanas spēja.

Novērtēšana un pārbaude: ražojuma darbību pārbauda, izmantojot:

— piemērotu un attaisnojamu laboratorijas testu, vai

— piemērotu un attaisnojamu patērētāja testu.

Abus testus ir jāveic un par testa rezultātiem ir jāziņo, pamatojoties uz īpašiem parametriem, kas ir noteikti III papildinājuma pamatprincipos.

INFORMĀCIJA PATĒRĒTĀJAM

12. Informācija patērētājam

a) Instrukcijas par dozēšanu

Universālajiem tīrīšanas līdzekļiem uz iepakojuma ir pietiekami liels ieteikums, kas ir izvietots uz kontrastējoša fona, par precīzu dozēšanu. Piktogrammas izmantošana (piemēram, piecu litru vanniņa un vāciņu skaits ar mililitriem) ir ieteicama, bet nav obligāta.

Koncentrētiem tīrīšanas līdzekļiem sanitārajām labierīcībām uz iepakojuma skaidri norāda, ka ir vajadzīgs tikai mazs ražojuma daudzums, salīdzinot ar parastajiem (t.i., atšķaidītiem) ražojumiem.

Uz iepakojuma ir šāds (vai līdzvērtīgs) teksts:

“Ražojumu pareizi dozējot, tiek samazinātas izmaksas un līdz minimumam samazināta ietekme uz vidi”.

b) Ieteikumi par drošību

Uz iepakojuma ir šāds (vai līdzvērtīgs) ieteikums par drošību (gan kā teksts, gan kā līdzvērtīga piktogramma):

“Sargāt no bērniem”,

“Nejaukt dažādus tīrīšanas līdzekļus”,

“Neieelpot izsmidzinātu ražojumu” (tikai ražojumiem, kas ir iepakoti kā izsmidzināmi).

c) Informācija par sastāvdaļām un to marķējums

Piemēro Regulu (EK) Nr. 648/2004.

d) Informācija par ekomarķējumu

Uz iepakojuma ir šāds (vai līdzvērtīgs) teksts:

“Lai iegūtu vairāk informācijas, apmeklējiet ES ekomarķējuma tīmekļa vietni: http://europa.eu.int/ecolabel”.

Novērtēšana un pārbaude: ražojuma iepakojuma paraugu, tostarp marķējumu, iesniedz kompetentajai iestādei kopā ar deklarāciju par atbilstību katrai no minētā kritērija daļām.

13. Informācija uz ekomarķējuma

Ekomarķējuma 2. ailē iekļauj šādu tekstu:

— samazināta iedarbība uz ūdens dzīvajiem organismiem,

— samazināts bīstamu vielu izmantojums,

— skaidras norādes par devām.

14. Profesionālā sagatavošana

Par mazgāšanas līdzekļiem, ko lieto profesionāļi, ražotājam, viņa izplatītājam vai trešai personai ir jāpiedāvā mācības vai mācību materiāli personālam, kas veic uzkopšanas darbu. Starp tiem ir secīgas instrukcijas par pareizu atšķaidīšanu, lietošanu, likvidēšanu un iekārtu izmantošanu.

Novērtēšana un pārbaude: mācību materiālu paraugu, kas sastāv no pakāpeniskām norādēm par pareizu atšķaidīšanu, lietošanu, likvidēšanu un aprīkojuma izmantošanu, un/vai mācību kursu aprakstu iesniedz kompetentajai iestādei.

(1) OV L 104, 8.4.2004., 13. lpp.

(2) Padomes 1967. gada 27. jūnija Direktīva 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (OV 196, 16.8.1967., 1. lpp.).

(3) Eiropas Parlamenta un Padomes 1999. gada 31. maija Direktīva 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu (OV L 200, 30.7.1999., 1. lpp.).

(4) OV L 262, 27.9.1976., 169. lpp.

(5) OV L 259, 7.10.1994., 13. lpp.

(6) OV L 365, 31.12.1994., 10. lpp.